b'\n_START_ARTICLE_\nEsp\xc3\xa8cie indicadora\n_START_PARAGRAPH_\nUna esp\xc3\xa8cie indicadora \xc3\xa9s qualsevol esp\xc3\xa8cie biol\xc3\xb2gica que defineix un tret o una caracter\xc3\xadstica del medi ambient. Per exemple una esp\xc3\xa8cie pot delimitar una ecoregi\xc3\xb3 (per exemple la planta Agave lechuguilla defineix regionalment el territori del desert de Chihuahua. A Am\xc3\xa8rica Central la magnolia guatemalenca defineix el l\xc3\xadmit, per altitud, entre el bosc nebul\xc3\xb3s i el bosc de munyanya). o indicar una condici\xc3\xb3 mediambiental com una malaltia, sorgiment d\'una plaga, contaminaci\xc3\xb3, compet\xc3\xa8ncia entre esp\xc3\xa8cies o canvi clim\xc3\xa0tic. Les esp\xc3\xa8cies indicadores poden estar entre les esp\xc3\xa8cies m\xc3\xa9s sensibles d\'una regi\xc3\xb3, i de vegades actuen com un av\xc3\xads primerenc per als bi\xc3\xb2legs que fan el seguiment d\'una regi\xc3\xb3.\n_START_SECTION_\nIndicadors de condici\xc3\xb3 ambiental\n_START_PARAGRAPH_\nLes esp\xc3\xa8cies indicadores tamb\xc3\xa9 reben el nom d\'organismes sentinelles, \xc3\xa9s a dir, organismes que s\xc3\xb3n ideals pel seguiment biol\xc3\xb2gic (biomonitoring). Les ostres i els musclos s\'ha usat molt pel seguiment biol\xc3\xb2gic marins i en estuaris. Per exemple el programa mundial "Vigil\xc3\xa0ncia del musclo" (\'Mussel Watch\' programme) fa servir musclos per avaluar els impactes ambientals en les aig\xc3\xbces costaneres. Els seus ben documentats h\xc3\xa0bits d\'alimentaci\xc3\xb3, l\'estat de fixaci\xc3\xb3 i el seu paper com a part integral de la cadena aliment\xc3\xa0ria s\xc3\xb3n algunes de les principals raons per les quals les ostres i els musclos s\xc3\xb3n \xc3\xa0mpliament utilitzats biomonitors. Una quantitat considerable de les concentracions de contaminants es troben en els sediments superficials (\xc3\xa9s a dir, els de part\xc3\xadcules de gra m\xc3\xa9s fi, en general fangs i llims o argiles) dels ambients marins i dels estuaris. Un important proc\xc3\xa9s f\xc3\xadsic que regeix el transport de material fi particulat i de contaminants lligats a part\xc3\xadcules associats en ambients d\'estuari \xc3\xa9s la resuspensi\xc3\xb3. Els vents forts creen ones de superf\xc3\xadcie les quals en aig\xc3\xbces somes (<5m), projecten energia a la interf\xc3\xadcie aigua-sediment resultant en la resuspensi\xc3\xb3 de sediments fins des de les capes superiors del fons de l\'estuari. Una vegada en suspensi\xc3\xb3, el material fi pot ser transportat per corrents de les marees a altres parts de l\'estuari i possiblement a l\'oce\xc3\xa0 durant m\xc3\xbaltiples fases d\'aquest proc\xc3\xa9s. Els musclos i les ostres s\xc3\xb3n animals que s\'alimenten per filtraci\xc3\xb3 i per tant ingereixen moltes part\xc3\xadcules de la columna d\'aigua. La resuspensi\xc3\xb3 del sediment \xc3\xa9s molt important dins el proc\xc3\xa9s de bioacumulaci\xc3\xb3 el qual ajuda a avaluar els efectes possiblement adversos dels contaminants en els sediments.\n_START_SECTION_\nEsp\xc3\xa8cies indicadores de bosc primari al Gran Bretanya\n_START_PARAGRAPH_\nLes esp\xc3\xa8cies indicadores en aquests boscos han de tolerar l\'ombra i ser colonitzadores lentes. Les esp\xc3\xa8cies inclouen Anemone nemorosa, Narcissus pseudonarcissus, Chrysosplenium, Ramsons'